hu hu hu hu en hu en hu hu hu hu hu hu hu en hu hbs_lat hu cs pl hu ms en hu hu hu hu hu hi en hu en hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu hu hu en hu en hu hu hu hu hu hu hu hu hu hu nl hu hu hu de hu hu hu hu de hu hu hu hu de hu hu en fr hu hu hu hu en hu hu hu en
IZLAND KÖRUTAZÁS, teljes kör a tűz és jég szigetén
2023. június 1. – 8.
Csoport létszáma:                 6 -12 fő
2022 márciusa óta nincsenek COVIDdal kapcsolatos beutazási korlátozások Izlandra.
Izlandi utunk az ázsiai körútjainkra jellemző rendkívüli programgazdagsággal készült. Számos utazásunk tapasztalatával, kompromisszumok nélkül állítottuk össze az alábbi 8 napot. A hazai kínálattól eltérően nem valamit, hanem mindent szeretnénk megmutatni mindazoknak, akik az északi szélesség 66. fokáig merészkednek. Olyan „sarki” élményt állítottunk össze (a legszebb időszakra, nyárra, de még a turistaroham elé), ahol a természeti csodák mellett, izgalmas programok (pl. séta egy gleccser gyomrában, vitorlázás bálnák között, lunda fészkelőhelyek megfigyelése) teszik teljessé ezt az északi kalandot.
Célunk tehát nem csak teljes kört tenni a geológiai és földrajzi unikumnak számító szigeten, hanem szeretnénk megmutatni a titkokat, felfigyelni a sarki élővilágra is. Utunk ezért valódi körutazás, Izlandon szinte „elérhetetlen és megfizethetetlen”, saját fürdőszobás kétágyas szállásokon. Ajánljuk mindazoknak, akik nem egy nagy csoport részeként keresnek élményeket. Ahol a program messze túlmegy a “kötelező minimumon”, de mégsem a fizikai küzdelem és a kényelmetlenségek túlélése lesz a kaland. Utunk magyar hangja Kádas Csaba lesz.
Május 26. Budapest – Reykjavík
Négy órás repülés közvetlen járattal Budapestről (17.15 – 19.55) Izlandra. Szállás Keflavikban: Tjarna Hotel
Május 27. Keflavík – Reykjanes – Kék Lagúna – Reykholt/Husafell
Reggeli után a Reykjanes félszigeten kalandozunk (Európa és Amerika hídja, a Gunnuveri fortyogók, Reykjanes világítótornya, csértelep), majd fürdőzés a híres Kék Lagúna termálmedencékben. Továbbutazás északra. A késő délután fényei már a híres lávavízesésnél, a Hraunfossarnál és a közvetlen mellette található Barnafossnál ér bennünket (“Gyermekek vízesése”). Szállás: Hotel Á
Május 28. Husafell - Langjökull – Grabrok – Hvamstangi - Akureyri
Reggeli után felautózunk a Langjökull-gleccser lábához. Innen „holdjáró” terepgépekkel eljutunk a gleccser belseje felé, majd aláereszkedünk a gleccser gyomrába… Később továbbutazunk, első lábnyújtós megállónk a Grabrok krátere lesz, innen felautózunk északra és Hvamstanginál megnézzük, hogy nevelik-e már borjaik a fókák, majd Skagafjördur vidékére érkezünk, mely Izland mezőgazdaságilag leginkább megművelt területe. Itt Glaumbaernél, az egyik legszebb, fűtetős házakat bemutató skanzenben sétálunk és tanulunk. Estére Akureyribe, “észak fővárosába” érkezünk. Rövid belvárosi és kikötői séta. Szállás Akureyriben: Hotel Kjarnalundur
Május 29. Akureyri – Goddafoss – Husavik – Hverir – Mývatn-tó
Reggeli után a Goddafoss csodás vízesésénél kezdünk, majd Husavikba érkezünk. Innen bálnalesre indulunk, kis csoportos hajónkról Földünk leghatalmasabb élőlénye közelébe férkőzünk. A közeli szigeten ilyenkor rakják tojásaik a lundapárok, így kis szerencsével százával láthatjuk őket halászni. Később továbbutazunk a Mývatn-tó partjára. Ez Izland egyik legaktívabb geotermikus területe. Délutánt felkeressük a termálgőzölgéseket, Hverirt, majd felsétálunk a Krafla vulkán kráterére. Nap végén megmártózunk a gyönyörű fekvésű (az észak Kék Lagunájának is nevezett) Mývatn Nature Bath termálfürdőben, majd a naplementében már a Mývatn-tó partján, kacsacsaládok és pszeudokráterek között bóklászunk. Szállás a tó mellett: Hotel Laxa
Május 30. My Vatn - Dettifoss - Egilsstadir – Öxararfoss - Djúpivogur – Höfn
Reggeli után kelet felé vesszük az irányt. Jobbra-balra vulkáni kúpok, kopár tanúhegyek között hagyjuk el a fortyogó vidéket. A kietlen fennsíkon robogva, nem hagyhatjuk ki Európa legbővizűbb vízesését, a Dettifosst, mely hatalmas robajjal zuhan a mintegy 40 méteres mélységbe. Hamarosan elérjük Egilstadírt, kelet fővárosát, ahonnan a keleti fjordok felé indulunk tovább az Öxi-hágó hósapkái között leereszkedünk a Berufjordba. Útban megállunk a Foldafoss mellett. Djupivogur halászfalu kikötőjében lábnyújtás. Innen a keleti partok legszebb szakaszán autózunk délre. A Hvalnes világító toronytól már látszik a Stoksness sziklahegy, melyet dél felől is látunk majd. Szállásunk Höfnben lesz, ahonnan a Vatnajökul már fehérlik a háttérben. Szállás Höfnben: Fosshotel Vatnajokull
Május 31. Höfn – Jökulsarlon – Fradragljufur – Reynisdrangar – Dyrhólaey – Skogafoss
Reggeli után a jéghegyekkel teli gleccserlagúnához, Jökulsárlónhoz gurulunk, melynél a tengerparton kékes-fehéres színben pompázó jégtömbök sorakoznak, ez a Diamond Beach. Kétéltű járgányokkal ereszkedünk a gleccsertóba és óvatosan lavírozunk a jéghegyek között. Később megállunk a Fjallsárlón gleccserlagúnánál és idő függvényében Svinafellsjökull gleccser lábánál is. Továbbutazunk, majd sétálunk a Fradragljufur szurdokban. Később átsuhanunk Hraunfossar mohával benőtt hatalmas lávamezőin és elérjük Reynisdrangar bazaltbarlangjait és bizarr sziklaképződményeit. Az öblön túl Dyrholaey boltíveit és madárvilágát is megcsodálhatjuk. Szállásunk a Skógafoss közelében lesz, így idő függvényében naplemente itt. Késő este fakultatív programként fürödni lehet Izland egyik legrégebbi termálmedencéjében. Szállás: Hotel Drangshlid
Június 1. Skogafoss – Vestmann – Seljalandsfoss – Skalholt
Reggeli után, mindenkit megelőzve a látványos Kvernufoss vízesés mögé kirándulunk. A vízesést gleccserolvadás táplálja és mintegy 60 méter magasról zuhan alá. Később komppal áthajózunk a Vestmann-szigetekre (Vestmannaeyjar), melynek házai pár évtizede a helyi vulkán kitörésének áldozatául estek, a lávafolyás nyomai ma is igen látványosak. A Vestmann-szigetek az Izland-szerte nagy becsben tartott lunda madár egyik fészkelő helye, így lehetőségünk lesz ezeket a fürge és szép madárkákat is megfigyelni élőhelyükön. Később a Seljalandsfoss és Gljufrabui vízesési mögé kiépített ösvényen sétálhatunk be, ami fantasztikus élményt kínál. Továbbutazunk északnyugatra, ahol Izland szakrális központjának, Skálholt Katedrális meglátogatásával zárjuk napunk. Szállás Skalholt mellett: Brekkugerdi
Június 2. Skalholt – Geysir – Gulfoss – Thingvellir – Reykyavik/Keflavik – Budapest
Reggeli után indulunk az „Arany Háromszögbe”. Itt találhatók a legismertebb izlandi látványosságok, a Geysir (pontosabban jelenleg a Strokkur nevű, 7-8 percenként kilövellő gejzír), illetve tőle pár kilométerre a hatalmas vízmennyiségű, lépcsőzetes Gullfoss vízesés. Majd nyugatra fordulva továbbutazunk a Ţhingvellir Nemzeti Parkba, ahol a törésvonal látványosan választja ketté a zöldellő tájat. Sétálunk a Ţingvallavatn-tó partján, megnézzük a közeli Öxarárfoss vízesést. Izland ősi „országgyűlését”, majd izgalmasra gyűrt tájon indulunk Reykyavikba. Itt könnyű sétát teszünk a belváros és a kikötő közötti területen, majd transzfer a repülőtérre. Hazautazás (20.35 – 02.55) közvetlen járattal Budapestre.
Részvételi díj (min. 12 fő):                             799.900 Ft/fő
+ Repülőjegyek (illetékkel):                     85.500 Ft/fő-től*
* Wizz közvetlen Budapest – Keflavik – Budapest egyénileg foglalhatók. A foglalásban segítünk.
A légitársaságok az árváltoztatás jogát a jegykiállításig fenntartják!
A részvételi díj tartalmazza: magyar idegenvezetést, szállást a fent említett szállásokon, kétágyas SAJÁT fürdőszobás elhelyezéssel, reggelis ellátást, transzfereket (2×9 fős kisbusszal)
A részvételi díj nem tartalmazza: a nem kötelező programokat-belépőket (Blue Lagoon- és My Vatn fürdők, gleccserbarlang túra, bálnanéző ecohajózás – kb 455 EUR), kombinált utazásképtelenségi és BBP biztosítást (35.000 Ft/fő) és a 3 fogásos vacsorákat (425 EUR/fő), személyes kiadásokat.
ÉRDEKLŐDÖM AZ ÚT IRÁNT
Szeretnék feliratkozni a hírlevélre
Elfogadom az Adatkezlési Szabályzatban foglalt feltételeket.
Az Atlasz-hegységen innen és túl
Romantikus kalandok a reconquista mesevilágába
Már csak 2 hely!
ECUADOR KÖRÚT / Galápagos, Amazonas, Andok
három világ az Egyenlítő mentén
1012 Bp., Attila út 121.
Nyitva: K, CS: 09.00-15.00
KÖVESSEN A FACEBOOKON IS!
Elfogadom az Adatkezlési Szabályzatban foglalt feltételeket.
© Copyright 2016 | Angkor Tours